**BASES DE LA CONVOCATÒRIA PER A L’ATORGAMENT D’AJUTS INDIVIDUALS DE MENJADOR ADREÇATS A ALUMNAT D’ENSENYAMENTS OBLIGATORIS I DE SEGON CICLE D’EDUCACIÓ INFANTIL DE CENTRES EDUCATIUS DE LA COMARCA DE L’ANOIA SUFRAGATS AMB FONS PÚBLICS PER AL CURS 2020-2021**

1. **Objecte de la subvenció**

L’objecte de la subvenció és l’atorgament d’ajuts individuals per a la utilització del servei escolar de menjador a alumnes escolaritzats en centres de segon cicle d’educació infantil (EINF-2C), educació primària (EPRI), secundària (ESO) de jornada partida a més d’educació especial (EE) de centres públics i concertats de la comarca de l’Anoia, als quals no correspon la gratuïtat del servei, amb valoració de les condicions econòmiques, familiars i socials dels sol·licitants, i en funció de la disponibilitat econòmica del Consell Comarcal l’Anoia (i/o CCA, en endavant) per al curs 2020-2021.

1. **Beneficiaris, sol·licitants i requisits generals**

Podrà sol·licitar l’ajut de menjador escolar l’alumnat que reuneixi els requisits següents:

* 1. Estar matriculat per al curs 2020-2021en un centre educatiu de la comarca de l’Anoia, sostingut amb fons públics de Catalunya, en qualsevol dels cursos esmentats en el punt 1 d’aquestes bases, durant el curs corresponent a la convocatòria.
	2. No tenir el servei de menjador amb caràcter preceptiu i, per tant, gratuït.
	3. No estar en acolliment residencial.
	4. Fer ús del servei de menjador escolar.
	5. Tenir una renda màxima familiar anual de l’any 2019 calculada en funció dels membres computables de la unitat familiar i per l’agregació de les unitats de consum que es detallen a continuació:

**Primer adult (sustentadors principals): 10.981,40€**

**Segon adult (sustentadors principals): 5.490,80€**

**Altres adults que integren la unitat familiar diferents als sustentadors principals: 2.745,35€**

**Per cada nen/a de la unitat familiar: 3.294,45€**

Per la naturalesa de l’ajut i l’especificitat del col·lectiu, per obtenir la condició de persona beneficiària de l’ajut no cal acreditar el compliment dels requisits establerts a l’article 13.2. de la Llei 38/2003, de 17 de novembre, general de subvencions.

1. **Sol·licituds i documentació a presentar**

Les persones interessades en aquesta convocatòria formalitzaran una única petició per família, segons el model normalitzat corresponent, degudament emplenat i signat per la mare, el pare, la tutora o el tutor o representant legal de l’alumne/a,al centre docent de matriculació de l’alumne/a.

* 1. **Documentació obligatòria**

Serà requisit imprescindible per a la tramitació de l’ajut l’aportació de la documentació que es detalla a continuació,juntament amb l’imprès de sol·licitud amb les dades i signatura dels membres majors de 18 anys de la unitat familiar (camps obligatoris)

* + 1. **Volant de convivència col·lectiu**

El volant haurà de tenir una vigència màxima de 3 mesos. Aquest inclourà tots els membres de la unitat familiar que hi conviuen.

* + 1. **DNI/NIE/NIF**

Caldrà aportar lafotocòpia del DNI/NIE de tots els membres de la unitat familiar que en disposin.

L’alumnat sol·licitant de l’ajut que no disposi de DNIE/NIE haurà de presentar el número d’Identificació Fiscal (NIF). Per tramitar-lo cal adreçar-se a l’Agència Tirbutària (Passeig Mossèn Jacint Verdaguer – 86 d’Igualada), amb la documentació següent: Original i fotocòpia del llibre de família (pàgina pares i alumne/s) i del DNI/NIE del pare/mare o tutor legal

* + 1. **Llibre de família**

Caldrà aportar la fotocòpia del llibre de família de totes les pàgines emplenades; en cas de no disposar-ne, caldrà presentar la fotocòpia del certificat de naixement.

* + 1. **IDALU/RALC**

L’alumnat de nova incorporació del curs 2019-2020, caldrà que presenti el certificat emès pel centre escolar on consti el codi IDALU/RALC de l’alumne/a i la data de la matrícula.

L’Identificador d’Alumne (IDALU) és el codi identificador únic que s’assigna a cada alumne, dins el Registre d’Alumnes de Catalunya (RALC) que ha creat el Departament d’Educació per a tots els alumnes matriculats en centres educatius públics i privats d’ensenyaments reglats i no universitaris de Catalunya. En cas de no conèixer-lo, la família ha de demanar-lo al centre educatiu.

* 1. **Documentació obligatòria acreditativa dels ingressos familiars per a les persones que rebin qualsevol tipus d’ingrés corresponent a rendiments no tributables o absents**

Caldrà aportar la següent documentació en funció de la font o fonts d’ingressos:

* + 1. **Vida laboral:**fotocòpia de l’informe de Vida Laboral actualitzat, emès per la Seguretat Social.
		2. **Renda garantida:**les persones que percebin la Renda Garantida de Ciutadania, certificat de la quantitat percebuda durant tot el 2019.
		3. **Treball de la Llar:** les persones que estiguin donades d’alta al Sistema Especial de Treballadors de la Llar de la Seguretat Social, caldrà aportar el certificat de cotitzacions corresponent a l’any 2019.

En la resta de situacions no previstes anteriorment, el nivell de renda s’haurà d’acreditar mitjançant qualsevol altre documentació fefaent que serà valorada per la Comissió d’Adjudicació.

* 1. **Documentació complementària**

Si escau, s’haurà de justificar la documentació acreditativa de trobar-se en algunes de les següents situacions puntuables:

* + 1. **Família nombrosa**: s’acreditarà mitjançant la fotocòpia del carnet de família nombrosa vigent o certificat corresponent.
		2. **Família monoparental:** s’acreditarà mitjançant la fotocòpia del carnet de família monoparental vigent o certificat corresponent.
		3. **Infants en acolliment:** s’acreditarà mitjançant la fotocòpia de la resolució d’acolliment de la Direcció General d’Atenció a la Infància i l’Adolescència on consti l’acolliment i el import que es percep per aquest concepte.
		4. **Discapacitat de qualsevol membre de la unitat familiar:** s’acreditarà mitjançant la fotocòpia del carnet o certificat de discapacitat emès per un Centre d'Atenció a persones amb Discapacitat (CAD) del Departament de Benestar i Família de la Generalitat de Catalunya, o pels organismes competents d'altres comunitats autònomes.
		5. **Certificat de l’ajuntament acreditatiu de la distància entre el domicili i el centre docent de l’alumne/a.** En cas de no haver-ho presentat el curs anterior.
		6. **Documentació acreditativa de prestacions econòmiques d’urgència social,** atorgades per administracions públiques, que tinguin per finalitat atendre situacions de necessitats de subsistència puntuals, urgents i bàsiques, com per exemple l’alimentació, el vestit i/o l’allotjament.
		7. **Documentació acreditativa de prestacions econòmiques per ajuts al lloguer de l’habitatge**:s’acreditarà mitjançant la certificació de l’Agència Catalana de l’Habitatge amb el import total percebut durant l’any 2019.
		8. **Conveni, sentència de divorci o l’acta final de mediació** del Departament de Justícia de la Generalitat de Catalunya, o pels organismes competents d’altres comunitats autònomes.

En cas que aquesta documentació s’estigui tramitant, caldrà presentar còpia del justificant d’interposició de demanda o document expedit pel jutjat corresponent.

En el cas d’impagament de la pensió s’haurà de presentar còpia de la denúncia o sentència judicial.

L’omissió d’aquesta documentació implicarà la no acreditació de la situació i, conseqüentment, no es tindrà en compte en la valoració de l’ajut.

* 1. **Valoració per part dels Serveis Socials per situació social de risc (documentació de caràcter excepcional)**

Les famílies ateses pels serveis socials hauran de declarar aquesta situació a la sol·licitud indicant per quins serveis socials són ateses.

* + 1. Quant als Serveis Socials caldrà que es tingui en compte:
			1. La presentació d’un informe de caràcter excepcional es facilitarà des dels Serveis Socials(o de qualsevol altre organisme en conveni vigent amb els Serveis Socials de cada ajuntament) directament al Consell Comarcal de l’Anoia, per valorar de forma complementària els supòsits de situació social de risc.
			2. Segons criteris tècnics, els equips bàsics d’atenció social del municipi de l’alumne/a podran emetre d’ofici un informe social, en funció de la realitat socioeconòmica del nucli familiar de la persona sol·licitant del qual tenen coneixement directe en el seu exercici professional, valorant exclusivament supòsits derivats de situacions especials de risc social i/o d’alt risc social.
			3. L’informe esmentat anteriorment tindrà la puntuació prevista en el punt 6.3. d’aquestes bases.
1. **Assignació econòmica per a la concessió dels Ajuts Individuals de Menjador Escolar**

El import anirà a càrrec de la partida 36/480.00.01/320 dels pressupostos de 2020 i de 2021del Consell Comarcal de l’Anoia.

El Departament d’Educació de la Generalitat de Catalunya garanteix la dotació econòmica per a cobrir els ajuts del 50% o bé del 100% per a aquelles sol·licituds que compleixin els requisits exigits en aquestes bases.

1. **Tramitació**
	1. El Consell Comarcal de l’Anoia publicarà l’Edicte corresponent d’aquestes bases en el BOPB i a la seu electrònica del CCA per un període de 20 dies hàbils als efectes de la seva exposició pública. Igualment,s’informarà a la direcció de tots els centres docents de la comarca d’educació infantil (segon cicle), primària,secundària (de jornada partida) i educació especial.
	2. Posteriorment, el President de la Corporació farà la convocatòria de la subvenció indicant el contingut, d’acord amb la Llei 38/2003, de 17 de novembre de General de Subvencions.
	3. De conformitat amb la Resolució de 10 de desembre de 2015 de la *Intervención General de la Administración del Estado* (BOE de 15-12-2015), el CCA publicarà extracte de la convocatòria a la *Base de Datos Nacional de Subvenciones* (BDNS) i/o a la premsa comarcal.
	4. **Termini ordinari de presentació de sol·licituds**
		1. Les famílies presentaran les sol·licituds i la documentació exigida en les bases en els terminis que s’estableixin en la convocatòria corresponent.
		2. Els centres educatius presentaran telemàticament a través d’Internet al web del CCA les sol·licituds d’ajuts individuals de menjador.

(<https://tramits.seu.cat/ABSIS/EAD/webspublicacion/eMiservicio/catala/Tramites/A78EB9E889DE4DBDB25B5AA672645143.asp?codent=975>)

També presentaran, mitjançant ofici, la relació de sol·licituds amb el número de registre telemàtic, nom de l’alumne (indicant si hi ha germans) i el número de RALC/IDALU, juntament amb la documentació corresponent al registre general del Consell Comarcal de l’Anoia (plaça Sant Miquel, 5, d’Igualada)

* 1. **Termini de presentació de sol·licituds sobrevingudes.**

Amb caràcter extraordinari es podrà demanar l’ajut en els supòsits següents:

* + - 1. **Alumnes de nova matriculació.** Els alumnes de P3 i de matrícula viva (fora del termini de matriculació) podran presentar la sol·licitud fins a 30 dies naturals posteriors a la data de matriculació.

Les famílies interessades hauran de dirigir-se al Departament d’Ensenyament del Consell Comarcal de l’Anoia.

En aquests casos, els sol·licitants hauran d’incloure a la sol·licitud, la còpia de la matrícula del nou centre on consti el codi IDALU/RALC de l’alumne/a i la data de la matrícula.

* + - 1. **Alumnes provinents d’altres centres.** Les famílies de l’alumnat que provinguin d’un centre escolar d’una altra comarca i tinguin concedit un ajut de menjador pel consell comarcal pertinent, podran sol·licitar el trasllat d’aquest, a través del centre escolar receptor, per tal que se li mantingui el mateix percentatge d’ajut. En tots aquests casos, les persones sol·licitants hauran de presentar un certificat de l’escola en que s’indiqui la data de matriculació.
			2. **Alumnes d’unitats familiars que la seva situació econòmica s’hagi vist greument afectada per causa de força major i degudament justificada amb posterioritat al període ordinari de presentació.** Es preveuen com a supòsits de variacions significatives:
1. Defunció i/o incapacitat d’un o d’ambdós responsables legals de l’alumne/a.
2. Privació de llibertat d’un o d’ambdós responsables legals de l’alumne/a.
3. Situació de violència de gènere, degudament justificada.
4. Abandonament familiar d’un o d’ambdós responsables legals de l’alumne/a, inclòs separació.
5. Embargament de béns i/o rendes d’un o d’ambdós responsables legals de l’alumne/a.
6. Situació sobrevinguda que requereixi l’atenció dels serveis socials.

Les persones responsables de Serveis Socials seran les que presentaran al CCA l’informe i la sol·licitud, juntament amb tots els documents que acreditin els fets causants i tota la documentació econòmica per tal de determinar els nous rendiments de la unitat familiar.

Les famílies que compleixin algun d’aquests supòsits però que no estiguin en seguiment dels Serveis Socials Bàsics, hauran de presentar la sol·licitud i tota la documentació directament al Departament d’Ensenyament del CCA.

Qualsevol sol·licitud que no compleixi alguna d’aquestes condicions no serà admesa.

* 1. **La presentació de la sol·licitud per a l’obtenció de l’ajut pressuposa el coneixement i l’acceptació d’aquestes bases.**
	2. **Esmena a la sol·licitud.**

En cas que la sol·licitud sigui incorrecta, incompleta o manqui documentació, el CCA comunicarà a les persones interessades, perquè en el termini màxim de 10 dies hàbils, esmenin o completin la documentació requerida. La manca de compliment d’aquest requeriment en el termini esmentat comportarà no donar curs a la sol·licitud.

Les persones interessades hauran d’aportar dins el termini la documentació requerida al registre general d’entrada del CCA.

* 1. **Documents aportats per les persones interessades al procediment administratiu.**

D’acord amb l’article 28.2 de la Llei 39/2015, d’1 d’octubre, del Procediment Administratiu Comú de les Administracions Públiques, les persones interessades no estan obligades a aportar documents que hagi elaborat qualsevol administració, independentment del fet que la presentació dels documents esmentats tingui caràcter preceptiu o facultatiu en el procediment de què es tracti, sempre que la persona interessada hagi expressat el seu consentiment perquè es consultin o sol·licitin. Es presumeix que la consulta o l’obtenció és autoritzada per les persones interessades llevat que al procediment hi consti la seva oposició expressa o que la llei especial aplicable requereixi un consentiment exprés.

La presentació de la sol·licitud comporta autoritzar –d’acord amb el previst a l’article 28 de la Llei 39/2015, d’1 de octubre, del Procediment Administratiu Comú de las Administracions Públiques– el Consell Comarcal de l’Anoia i el Departament d’Educació de la Generalitat de Catalunya a poder obtenir d'altres administracions públiques les dades que siguin precises per a determinar, conèixer i comprovar totes les que tenen a veure amb la identificació, circumstàncies personals, de residència, familiars i de renda del sol·licitant, etc., així com de la resta de membres computables de la unitat familiar, necessàries per a la resolució de la petició de l’ajut, llevat d’oposició expressa del sol·licitant que haurà de constar explícitament en el procediment.

També implica l’autorització per tal que el CCA pugui traslladar la documentació i informació necessària a altres Consells receptors, en el cas que hi hagi un trasllat de l’alumne/a.

1. **Criteris per a l’atorgament dels ajuts**

Es tindrà en compte la puntuació general obtinguda atenent la situació socioeconòmica de la unitat familiar i, quan s’escaigui, les situacions particularitzades que pugui acreditar la família, amb l’informe específic dels serveis socials, d’acord amb les valoracions següents:

* 1. **Càlcul de la renda familiar**

El Departament d’Educació de la Generalitat de Catalunya o el Consell Comarcal de l’Anoia calcularà la renda familiar per l’agregació de les rendes corresponents a l’exercici de 2019 de cada un dels membres computables de la família que obtingui ingressos de qualsevol naturalesa, segons s’indica en els paràgrafs següents, i de conformitat amb la normativa reguladora de l’impost sobre la renda de les persones físiques.

* + 1. Per a la determinació de la renda dels membres computables que hagin presentat declaració per l’impost sobre la renda de les persones físiques, es procedirà de la manera següent:

**Primer:** se sumarà la base imposable general amb la base imposable de l’estalvi,excloent-ne els saldos nets negatius de guanys i pèrdues patrimonials corresponents de 2015 a 2018, i el saldo net negatiu de rendiments de capital mobiliari de 2015, 2016, 2017 i 2018 a integrar a la base imposable de l’estalvi.

**Segon:** a aquest resultat es restarà la quota resultant de l’autoliquidació.

* + 1. Per a la determinació de la renda dels membres computables que obtinguin ingressos propis i no hagin presentat declaració per l’impost sobre la renda de les persones físiques, se seguirà el procediment descrit en l’apartat anterior, i del resultat obtingut es restaran els pagaments efectuats a compte.
		2. Quan alguns dels membres computables obtingui rendiments no tributables o exempts, aquests es sumaran a la resta d’ingressos obtinguts per la unitat familiar per tal d’obtenir el nivell de renda a efectes de la convocatòria.
		3. **Deduccions de la renda familiar**

A l’efecte de la determinació de la renda a què es refereixen els paràgrafs anteriors, un cop calculada la renda familiar a efectes de l’ajut, s’aplicaran les següents deduccions:

1. El cinquanta per cent dels ingressos aportats per qualsevol dels membres computables de la família diferents dels sustentadors principals.
2. La quantitat de 500€ per motius de distància entre el domicili de l’alumne/a al centre escolar quan concorrin les següents situacions:
* Sempre que aquesta distància sigui igual o superior a 3 km des del domicili familiar i on té la seva residència habitual fins ala parada de Transport Escolar més propera, o bé, si no n’hi ha, el centre on està escolaritzat.

Que aquest centre sigui el determinat pel Departament d’Educació de la Generalitat de Catalunya (per adscripció o derivació) o bé, que sigui el més proper al domicili familiar.

* No tenir el servei de transport escolar amb caràcter preceptiu i, per tant, gratuït.
1. La quantitat de 800 € per cada germà o germana, incloent-hi la persona sol·licitant que convisqui en el domicili familiar, quan acrediti la condició de família monoparental.

En cas que no s’obtingui la corresponent autorització per realitzar els creuaments caldrà que tots els membres de la unitat familiar aportin la documentació necessària, expedida pels organismes competents, per tal de determinar la renda familiar, els rendiments patrimonials i el volum de negoci (3.2.).

* 1. **Valoració de situacions específiques de la unitat familiar**

Per aquest concepte, s’estableix un barem màxim de fins a 15 punts, que es calcularà per l’agregació dels punts obtinguts, de tots els membres de la unitat familiar, pels diferents conceptes que es relacionen a continuació, els quals s’hauran d’acreditar fefaentment, mitjançant certificació de l’organisme competent.

1. Qualificació de família nombrosa general, li correspon **1,5 punts**
2. Qualificació de família nombrosa especial, li correspon **3 punts**
3. Condició de família monoparental general: li correspon **1,5 punts**
4. Condició de família monoparental especial, li correspon **3 punts**
5. Existència d’infants en acolliment en la unitat familiar extensa o aliena, li correspon **3 punts**
6. Condició de discapacitat d’algun membre de la unitat familiar de fins a un 33%, li corresponen**1,5 punts**
7. Condició de discapacitat d’algun membre de la unitat familiar de més d’un33%, li corresponen**3 punts**
8. Redistribució equilibrada d’alumnat amb necessitats educatives específiques amb resolució dels Serveis Territorials del Departament d’Educació de la Generalitat de Catalunya, li corresponen fins a **3 punts**

La puntuació que s’indica per a cada concepte és la màxima per aquell concepte, per tant, a efectes d’obtenir la puntuació, és indiferent que la compleixin diversos membres de la unitat familiar.

* 1. **Valoració per part dels serveis socials per necessitat social**

Per aquest concepte s’estableix un barem màxim de fins a 15 punts. En aquest cas serà preceptiu que l’alumne/a estigui en seguiment, per part dels Serveis Socials, mitjançant el qual s’acreditarà l’existència d’una necessitat social d’aquesta família.

És necessari que l’alumne/a estigui inclòs en un pla d’intervenció o de treball per risc d’exclusió social.

1. Situació de risc social: 10 punts.
2. Situació de risc social greu: 15 punts.
3. **Consideració dels membres computables de la unitat familiar**

Per al càlcul de la renda familiar als efectes d’aquests ajuts, són membres computables els progenitors, si escau, el/la tutor/a o persona encarregada de la guarda i protecció del menor, la persona sol·licitant, la persona beneficiària, els germans solters fins a vint-i-cinc anys i que convisquin en el domicili familiar (d’acord amb el volant de convivència presentat) o els de més edat, quan es tracti de persones amb discapacitat física, psíquica o sensorial, així com els ascendents del pare o de la mare que justifiquin la seva residència al mateix domicili que els anteriors amb el certificat municipal corresponent.

En el cas de divorci o separació legal dels pares, no es considerarà membre computable aquell que no convisqui amb el sol·licitant de l’ajut. No obstant això, tindrà la consideració de membre computable, si escau, el nou cònjuge o persona unida per anàloga relació, la renda de la qual s’inclourà dins del còmput de la renda familiar.

**Tractament específic de determinades situacions en relació a la unitat familiar**

* 1. **Unitats familiars amb situació de custòdia compartida**:en els casos de custòdia compartida, es consideraran membres de la unitat familiar únicament la persona beneficiària, els seus progenitors, encara que no convisquin, i els descendents comuns d’aquests. En el cas que només el necessiti un dels progenitors/es, es podrà valorar la renda del progenitor/a sol·licitant i només li correspondrà un ajut pels dies de custòdia que estableixi el conveni regulador.
	2. **Unitats familiars amb situació de violència de gènere**:en aquests casos caldrà actuar atenent al que s’estableix en els articles 33, en relació a la identificació de les situacions de violència masclista, i 48, en relació al tractament d’ajuts escolars, de la Llei 5/2008 del 24 d’abril, del dret de les dones a eradicar la violència masclista (DOGC núm. 5123-2.5.2008).
1. **Llindars de renda, volum de negoci, capital mobiliari de patrimoni**
	1. **Llindar de renda, tram garantit d’ajut del 50%**

El llindar es calcularà en funció dels membres computables de la unitat familiar i per l’agregació de les unitats de consum que es detallen a continuació:

1. Primer adult (sustentadors principals): 10.981,40€
2. Segon adult (sustentadors principals): 5.490,80€
3. Altres adults que integren la unitat familiar diferents als sustentadors principals: 2.745,35€
4. Per cada nen/a de la unitat familiar: 3.294,45€

Si la renda familiar anual, calculada d’acord amb el que estableixen les bases, no supera aquest llindar, es concedirà un ajut de fins a un 50% del cost del servei de menjador, que no podrà superar en cap cas el preu màxim establert pel Departament. Cal fixar aquest llindar com a requisit d’accés a la convocatòria. Aquelles sol·licituds que estiguin per sobre d’aquest llindar, constaran com a denegades.

* 1. **Llindar de renda, tram garantit d’ajut del 100%**

El llindar de renda és del 60% de l’establert per a l’obtenció d’un ajut del tram garantit del 50% i acreditar una puntuació superior o igual a 15 punts entre els àmbits 6.2 i 6.3.

Si la renda familiar anual, calculada d’acord amb el que estableixen les bases, no supera aquest llindar i s’assoleix la puntuació mínima establerta en els àmbits socials (6.2. i 6.3.), s’atorgarà un ajut del 100% del cost del servei de menjador, que no podrà superar en cap cas el preu màxim establert pel Departament d’Educació de la Generalitat de Catalunya.

* 1. **Llindar de renda, tram garantit d’ajut del 100% per a alumnat amb una discapacitat acreditada superior o igual al 60%**

El llindar de renda és de 2,5 vegades a l’establert per a l’obtenció d’un ajut del tram garantit del 50% i acreditar una discapacitat superior o igual a 60%. Aquesta discapacitat haurà de ser acreditada mitjançant la corresponent certificació de l’òrgan competent (carnet o certificat del departament corresponent).

* 1. **Llindar de volum de negoci**

Podran optar als ajuts les unitats familiars amb uns ingressos dels tipus que s’indiquen a continuació obtinguts pels membres computables de la unitat familiar que no superin la quantia de 155.000,00 €:

* + 1. Ingressos procedents d’activitats econòmiques en estimació directa o en estimació objectiva.
		2. Ingressos procedents d’una participació del conjunt dels membres computables igual o superior al cinquanta per cent en activitats econòmiques desenvolupades a través d’entitats sense personalitat jurídica o en qualsevol altra classe d’entitat jurídica, un cop aplicats als ingressos totals de les activitats del percentatge de participació d’aquestes.
	1. **Llindar de rendiments patrimonials**

Podran optar als ajuts les unitats familiars en què la suma de tots els rendiments nets reduïts del capital mobiliari més el saldo net positiu de tots els guanys i pèrdues patrimonials pertanyents als membres computables de la família, excloent les subvencions rebudes per a l’adquisició o rehabilitació de l’habitatge habitual i, en el seu cas, la renda bàsica d’emancipació, no superi 1.700,00 €.

No es tindran en compte als efectes previstos en aquest apartat els primers 1.500,00 € dels premis, en metàl·lic o en espècie, obtinguts per la participació en jocs, concursos, rifes o combinacions aleatòries.

Així mateix, tampoc es tindran en compte aquelles prestacions econòmiques d’urgència social, atorgades per administracions públiques, que tinguin per finalitat atendre situacions de necessitats puntuals, urgents i bàsiques, de subsistència, com per exemple l’alimentació, el vestit i l’allotjament i que hagin estat degudament acreditades.

Els elements indicatius de patrimoni es computaran de conformitat amb el que disposa la normativa de l’impost de la renda de les persones físiques pel seu valor a 31 de desembre de 2019.

* 1. **Llindar de valors cadastrals de finques urbanes**

Podran optar als ajuts les unitats familiars en què la suma dels valors cadastrals de les finques urbanes dels membres computables que componen la unitat familiar, exclòs l’habitatge habitual, no superi els 42.900,00 euros. En cas d’immobles en què la data efecte de la darrera revisió cadastral estigui compresa entre l’1 de gener de 1990 i el 31 de desembre de 2002, es multipliquen els valors cadastrals per 0,49. En el cas que la data de revisió sigui posterior al 31 de desembre de 2002, els valors cadastrals es multipliquen pels coeficients següents:

|  |  |  |
| --- | --- | --- |
| Per 0,43 els revisats el 2003 | Per 0,26 els revisats el 2009 | Per 0,36 els revisats el 2015 |
| Per 0,37 els revisats el 2004 | Per 0,28 els revisats el 2010 | Per 0,36 els revisats el 2016 |
| Per 0,30 els revisats el 2005 | Per 0,30 els revisats el 2011 | Per 0,36 els revisats el 2017 |
| Per 0,26 els revisats el 2006 | Per 0,32 els revisats el 2012 | Per 0,36 els revisats el 2018 |
| Per 0,25 els revisats el 2007 | Per 0,34 els revisats el 2013 | Per 0,36 els revisats el 2019 |
| Per 0,25 els revisats el 2008 | Per 0,36 els revisats el 2014 |  |

* 1. **Llindar de valors cadastrals de finques rústiques**

Podran optar als ajuts les unitats familiars en què la suma dels valors cadastrals de les finques rústiques, exclòs l’habitatge habitual, que pertanyin als membres computables de la unitat familiar no superi la quantitat de 13.130,00€ per cada membre computable.

1. **Compatibilitat i compactació d’ajuts**

Els ajuts convocats són compatibles amb qualsevol altre que es pugui rebre, per a la mateixa finalitat, d’altres entitats o persones públiques o privades. En cap cas, l’import dels ajuts concurrents no pot superar el cost de la despesa realitzada.

En el moment de l’atorgament d’altres ajuts, les persones sol·licitants d’aquests, hauran de comunicar aquest fet al Departament d’Ensenyament del CCA. En cas que l’import atorgat per diferents entitat o administracions superi el cost del servei, el CCA podrà retirar el seu ajut.

D’altra banda, també es preveu la possibilitat de compactació dels ajuts parcials. En aquest cas, però, aquesta situació excepcional de compactació, s’ha de fer de forma distribuïda, és a dir, es pot compactar en períodes setmanals però sempre incitant el període a començament de curs o el primer dia lectiu del mes (per exemple, 3 dies de cada setmana) i no al llarg d’uns mesos (per exemple, de setembre a febrer).

Caldrà, però, la sol·licitud explícita per part de la família i del centre d’acord amb el model normalitzat, abans de la data d’inici de la utilització de la beca compactada i requerirà d’acord amb els dies del model normalitzat, amb el vistiplau del CCA.

En qualsevol cas, l’import diari de la beca compactada no podrà superar el preu màxim del servei de menjador establert pel Departament d’Educació de la Generalitat de Catalunya.

1. **Resolució i recursos (reclamacions)**
	1. La proposta de resolució de l’òrgan competent la farà una comissió de valoració formada al efecte, que tindrà en compte les sol·licituds presentades i les valorarà, d’acord amb els criteris formulats en les presents Bases reguladores, i amb el suport tècnic del Departament d’Educació de la Generalitat de Catalunya.
	2. La comissió estarà formada pel Gerent, el Vicepresident de l’Àrea i el Cap del Departament d’Ensenyament. En cas de vacant del Gerent el substituirà el Vicepresident primer.
	3. L’atorgament o denegació dels ajuts de menjador, d’acord amb la proposta formulada per la comissió de valoració, es farà mitjançant Decret de la Presidència.
	4. L’adjudicació de les sol·licituds presentades dins del termini ordinari es preveu que es faci durant el mes de setembre, per aquells expedients que s’hagin pogut resoldre.
	5. La resolució de l’atorgament o denegació de l’ajut, que posarà fi a la via administrativa, serà publicada al taulell d’anuncis de la seu electrònica del CCA (E-Tauler), i aquesta substituirà la notificació individualitzada, de conformitat amb el que disposa l’article 45 de la Llei 39/2015, d’1 d’octubre, del procediment Administratiu Comú de les Administracions Públiques,sens perjudici de la possible comunicació que es realitzarà als sol·licitants, via SMS.

Els centres escolars rebran comunicació informant-los de la resolució i la relació de l’alumnat publicada al tauler d’anuncis de la seu electrònica del CCA per tal que la puguin publicar al tauler d’anuncis del propi centre escolar.

L'acte de resolució de la subvenció esgota la via administrativa, d'acord amb el que disposa l'article 123 de la Llei 39/2015, d’1 d’octubre, del Procediment Administratiu Comú de les Administracions Públiques, i contra ell podrà interposar-se recurs potestatiu de reposició en el termini d'un mes a comptar del següent al de la seva publicació en tauler d’anuncis de la seu electrònica del CCA, o bé directament recurs contenciós–administratiu davant dels Jutjats contenciosos administratius de la província de Barcelona, dins del termini màxim de dos mesos.

En cas de presentar el recurs potestatiu de reposició (reclamació), aquest anirà acompanyat de la documentació que el justifiqui.

* 1. El Consell Comarcal de l’Anoia es reserva el dret de comprovar les dades exposades a les sol·licituds i la seva veracitat. En el supòsit que la documentació presentada no acrediti les dades exposades, es procedirà segons correspongui a la denegació de la sol·licitud o a la revocació de l’ajut.
	2. En cas que s’atorgui l’ajut, tot i que la resolució es comuniqui un cop iniciat el curs, es farà efectiu des del primer dia de curs. Exceptuant els casos de les sol·licituds sobrevingudes incloses en el supòsit b. (apartat 5.3.2), en que l’atorgament serà efectiu des de la data de la matrícula.
1. **Canvi de dades, baixes, renúncies, trasllats i absències**

**Les famílies** informaran al Departament d’Ensenyament del CCA per escrit mitjançant instància ordinària o electrònica, els canvis de número de telèfon, correu electrònic o domicili dins la comarca.

**Els centres** informaran al Departament d’Ensenyament del CCA per escrit mitjançant instància electrònica, quan algun alumne/a beneficiari de l’ajut causi baixa, es traslladi de centre, renunciï o quan per qualsevol altra causa justificada no pugui gaudir de l’ajut.

Es podrà retirar l’ajut quan l’alumne/a no assisteixi regularment al menjador. A aquests efectes, es considerarà baixa quan un/a alumne/a no utilitzi el servei de menjador sense causa justificada en una proporció igual o superior al 25% dels dies lectius de cadascun dels mesos d’escolarització. La retirada de l’ajut es comunicarà a les famílies abans de la data d’efecte.

1. **Pagament dels ajuts**
	1. **Pagament dels ajuts a centres escolars amb gestió pròpia de servei de menjador.**

En els centres escolars amb gestió pròpia del servei de menjador, les ajudes atorgades a les persones beneficiàries es faran efectives als centres educatius, que actuaran com entitats col·laboradores, en virtut del que disposa l’article 12 de la Llei 38/2003, de 17 de novembre, General de Subvencions, les quals assumeixen el compromís de gestionar l’aplicació dels fons d’acord amb la seva finalitat, i es responsabilitzen de comunicar les baixes definitives i els trasllats de l’alumnat beneficiari.

La Direcció del centre docent expedirà una relació mensual acreditativa de l’alumnat beneficiari dels ajuts, amb concreció dels dies en què cadascun/a ha utilitzat el servei de menjador a fi i efecte d’acreditar davant el Consell Comarcal els dies efectius d’utilització.

Amb aquestes relacions mènsules, el centre podran decidir fer arribar mensualment o trimestralment el certificat global al departament d’Ensenyament del CCA dins del primers 15 dies del mes següent.

Rebut aquest certificat, el CCA farà efectiu el pagament al centre educatiu, en la mesura en què disposi de fons transferits pel Departament d’Educació de la Generalitat de Catalunya. El pagament de les ajudes de menjador escolar es realitzarà en el compte corrent que hagi fet constar el gestor del servei de menjador, especificant qui n’és el/la titular.

Els certificats que no es rebin en el termini indicat seran acumulats per al pagament del mes posterior.

El CCA es reserva el dret de comprovar les dades certificades.

* 1. **Pagament dels ajuts a centres escolars amb gestió de servei de menjador a través del Consell Comarcal de l’Anoia.**

En aquells centres que tinguin la gestió del servei de menjador a través del Consell Comarcal de l’Anoia el pagament dels ajuts serà efectuat directament a l’empresa contractista, que el destinarà exclusivament a cobrir fins on arribi el preu d’utilització del servei de menjador per part dels beneficiaris.

L’empresa contractista trametrà mensualment la relació d’alumnes usuaris/es del servei de menjador, amb concreció dels dies en què cadascun/a ha utilitzat el servei de menjador, a fi i efecte d’acreditar davant el Consell Comarcal els dies efectius d’utilització. Aquesta relació, que especificarà l’alumnat amb ajuts, haurà de portar el vistiplau de la direcció del centre escolar.

Rebuda aquesta relació, juntament amb la corresponent factura, el CCA farà efectiu el pagament a l’empresa contractista, en la mesura en què disposi de fons transferits pel Departament d’Educació de la Generalitat de Catalunya.

El Consell Comarcal de l’Anoia establirà els mecanismes necessaris per confirmar la veracitat de les dades aportades per l’empresa contractista i actuarà d’acord amb el règim de sancions per als concessionaris que incorpora el plec de clàusules per a la contractació i gestió del servei de menjador, si es detecten irregularitats en la informació facilitada.

1. **Control i supervisió de l’administració**

Les persones beneficiàries dels ajuts estan obligades a facilitar la informació que elsòrgans de control de l’Administració els puguin requerir. El CCA podrà en tot moment comprovar l’ús correcte dels ajuts atorgats.

Durant tot el curs escolar es reserva el dret de verificar les dades justificades en lasol·licitud de l’ajut i procedir a la revocació total o parcial de l’ajut atorgat en el cas quees detecti l’ocultació o falsedat de dades.

El CCA informarà de l’atorgament dels ajuts a l’Agència Estatal d’Administració Tributària (AEAT).

1. **Desistiment i renúncia**

La persona sol·licitant podrà desistir de la seva sol·licitud o renunciar al seu dret a la prestació reconeguda, mitjançant escrit dirigit al CCA.

1. **Tractament de dades personal i confidencialitat de les ajudes concedides**

El Consell Comarcal de l’Anoia i els centres escolars tractaran les dades de caràcter personal de forma confidencial i seran incloses en un fitxer del Consell Comarcal per a la finalitat per a la qual són recollides. S'adoptaran les mesures necessàries per evitar la seva alteració, pèrdua, tractament o accés no autoritzat, d'acord amb la normativa aplicable i la Llei Orgànica 15/1999, del 13 de desembre, de Protecció de Dades de Caràcter Personal i el reglament que la desenvolupa, aprovat mitjançant el RD 1720/2007, de 21 de desembre.

D’acord amb allò que estableix l’article 5 de la LOPD, les persones peticionàries, autoritzen expressament el tractament de les dades personals demanades a través del formulari de sol·licitud d’aquestes bases i la seva documentació annexa, com també de les que aquestes generin.

Les persones peticionàries autoritzen la cessió de dades a tercers, sempre i quan totes les parts preservin la seva intimitat, d’acord amb la normativa de la Llei 15/1999 de Protecció de Dades de Caràcter Personal.

Les persones peticionàries, podran exercir el seus drets d’accés, rectificació i cancel·lació, en els termes establerts en la legislació vigent, dirigint-se a l’Oficina d’Atenció Ciutadana del Consell Comarcal de l’Anoia, mitjançant instància electrònica dirigida a la presidència de l’ens.

1. **Disposició addicional primera**

Qualsevol incidència o imprevist que no recullin aquestes bases serà resolt per la Junta de Govern del Consell Comarcal de l’Anoia.